उजवाड अपडेट्स : कर्नाटकांत सगलीकडेन उटंगराचो पावस पडपाची शक्यताय आसा. 12 ऑक्टोबर मेरेन व्हड पावस जाव शकता. हाका लागून 19 जिल्ह्यांत राज्य सरकारान यलो अलर्ट जारी केला. बेळगांव जिल्ह्याचो लेगीत हांतुत आस्पाव आसा. खंयच्याच प्रकारचे लुकसान जाव न्हय म्हणून चतराय घेवपाचे आदेश जिल्हा प्रशासनाक राज्य सरकारन दिल्यात.
कारवार, मंगळूर, उडुपी, बागलकोट, धारवाड, गदग, हावेरी, कोप्पळ, विजयपूर, चिक्कबल्लापूर, चित्रदुर्ग, दावणगेरी, बंगळूर, तुमकूर, बंगळूर ग्रामीण, कोलार आनी रामनगर ह्या जिल्ह्यांत तुफान पावस जावंची शक्यताय हवामान खात्यानं उक्तायल्या, वादळ जाल्ल्या कारणान हो पावस जातलो. जनतेनं खबरदारी घेवंची अशो सूचना आसात.
